Gerîlayê HPGyî Akîf Botanî seba Cengê Heftanînî par ameyo Xantûr. Hêzê dewleta tirke ya îşxalkere 16ê hezîrane ra nata hêrişê Xantûrî kenê.
Gerîlayê HPGyî Akîf Botanî xoverdayîşê gerîlayan û hêrişê îşxalî yê dewleta tirke yê vera Heftanînî ercnayî.
Gerîla Botanî vat: ''Ma tim derbê pîlî dayî xîretanê înan ro. Înan pê teknîkê xo bawer kerdêne la Xantûr de na bawerîye pûç bîye. Leşkerî zî pê naye hesîyaye. Gerîlayê warê Xantûrî ra hukm kenê. Coka dişmen rim derban weno. Moralê ma tim berz o. Dişmenî zanayêne ke ma do xo ver bidê. La xoverdayîşêko winasên qet texmîn nêkerd. Gerîlayî rixmê hende hêrişan zî xo ver danê.
Leşkerî tim pê qorucî û kontrayan ameyî tîya. Leşkerî înan verî ra şawenê. Leşkerî tersenê ke verî ra bêrê. Warê Xantûrî hîra û berz o. Dormeyê ci bi kerra û daran girewte yo. Dişmen tîya de yo la ma zî tîya de yê. Heta ke ma tîya de bibê dişmen do nêeşko aver şoro. Çunke ma do Xantûrî ra fek vera nêdê. Ma do ser bikewê.
Dişmen tewr zaf embazanê ma yê cinîyan ra terseno. Xoverdayîşê cinîyan tim vernî de yo. Embazê cinîyî tewr vernî de ver bi dişmenî şinê. Embazê cinîyî dişmenî ra nêtersenê, rayberîya ma kenê.
Beno ke ma pêro cephe û mewzîyanê cîyayan de şer jenê la ruhê ma yew o. Ma pêro seba heman çîyî şer kenê. Fikr û hîsê ma yew ê.''
